
ROMÂNIA

JUDEŢUL TIMIŞ

MUNICIPIUL TIMIŞOARA

BROUL EDUCAȚIE ȘI INCLUZIUNE
 Nr.SC2022-3446/14.02.2022
________________________________________                      _____
RAPORT   DE SPECIALITATE

Privind  modificarea  denumirii unității  de învățământ  preuniversitar particular  Școala Gimnazială ”Montessori Haus” Timișoara în Liceul „Montessori” Timișoara
      Având în vedere Referatul de aprobare al proiectului de hotărâre cu nr. Nr.SC2022-3446/14.02.2022 al Primarului Municipiului Timişoara şi Proiectul de hotărâre privind modificarea  denumirii unității  de învățământ  preuniversitare particulare  Școla Gimnazială ”Montessori Haus” Timișoara în Liceul „Montessori” Timișoara.
    Facem următoarele precizări:
    Școala  Gimnazială ”Montessori Haus cu sediul în  Timișoara  str. Constantin  Brâncoveanu nr. 73-77 este o unitate de învățământ  particulară autorizată și este cuprinsă în  rețeaua școlară  a unităților de învățământ preuniversitare  particulare de pe raza  Municipiului Timișoara  pentru anul școlar 2021-2022, aprobată prin Hotărârea Consiliul Local nr. 95/30.03.2021.

   Conducerea Școlii Gimnaziale ”Montessori Haus” Timișoara prin adresa  cu nr. 2947/10.12.2021, înregistrată la  Municipiul Timișoara  cu numărul SC2021-34096/10.12.2021 a solicitat  schimbarea  denumirii  unității de învățământ din Școala Gimnazială Montessori Haus Timișoara în Liceul  ”Montetssori” Timișoara ca urmare a  Ordinul Ministerului  Educației   nr. 5133/26.08.2021  prin care  a fost  acordată  autorizația de funcționare  provizorie  Asociației ”Montessori” pentru unitatea de învățământ  preuniversitar particular  Școala Gimnazială ”Montessori Haus” Timișoara  cu sediul în Timișoara  str. Constantin  Brâncoveanu nr 73-77, pentru  nivelul  de învățământ liceal,  începând cu anul școlar  2021-2022.
   Conform art. 2 din  procedura  de atribuire a denumirilor unităţilor de învăţământ din sistemul naţional de învăţământ preuniversitar, aprobată prin Ordinul nr. 6564/2011 al  Ministerului Educației, Cercetării  Tineretului și Sportului cu modificările și completările ulterioare, denumirea unităţii de învăţământ trebuie să reflecte, de regulă, nivelul cel mai înalt de învăţământ şcolarizat în unitatea de învăţământ respectivă.

     Conform art. 6, alin 1) din aceiași procedură, modificările denumirilor unităţilor de învăţământ de stat şi particular se realizează de către autorităţile administraţiei publice locale, de regulă, anterior solicitării avizului conform al inspectoratului şcolar privind organizarea reţelei şcolare.   

     Precizăm  că această modificare  nu a fost  făcută  în cadrul  rețelei școlare pe anul 2021-2022, întrucât solicitarea de schimbare a denumiri unități de învățământ a fost  făcută  tardiv și conform  prevederilor    art. 28  alin 1 și 2 din  Metodologia aprobată prin Ordinul Ministerului Educaţiei nr. 5599/21.09.2020, privind fundamentarea cifrei de școlarizare pentru învățământul preuniversitar  pentru anul școlar 2021-2022, după începerea cursurilor, reţeaua şcolară nu se modifică.

      Având în vedere cele  prezentate mai sus   de mai sus, apreciem că proiectul de hotărâre, privind modificarea  denumirii unității  de învățământ preuniversitar particular Școala Gimnazială ”Montessori Haus” Timișoara în Liceul „Montessori” Timișoara, îndeplineşte condiţiile  pentru a fi supus dezbaterii  și aprobării Consiliului Local.
          Pt.ŞEF BIROU                                                                       CONSILIER,

           Marius Duma                                                                         Ciucur Ioana

